ΓΡΑΠΤΗ ΕΡΩΤΗΣΗ P-2986/97 υποβολή: W.G. van Velzen (PPE) προς την Επιτροπή (15 Σεπτεμβρίου 1997)

Θέμα: H κατάσταση στην ολλανδική αγορά κινητών επικοινωνιών

Η ολλανδική κυβέρνηση προτίθεται να ελευθερώσει βραχυπρόθεσμα νέες συχνότητες για την κινητή τηλεφωνία (DCS-1800), τούτο δια μέσω μειοδοτικού διαγωνισμού. Τα σχέδια της ολλανδικής κυβέρνησης περιλαμβάνουν μεταξύ άλλων την υποχρέωση «εθνικής περιαγωγής», την επιβολή νέων φόρων στους υπάρχοντες φορείς εκμετάλλευσης του κινητού δικτύου, τον αποκλεισμό των τελευταίων αυτών από η χρήση της συχνότητας των 1800 Mhz και την προκύρηξη ξεχωριστού διαγωνισμού για τις διαθέσιμες συχνότητες. Οι εν λόγω προτάσεις οδήγησαν σε έντονες αντιδράσεις εκ μέρους των φορέων εκμετάλλευσης GSM και προκάλεσαν αισθητή καθυστέρηση, με αποτέλεσμα τη διάλυση ενός σημαντικού υποψηφίου για το σύστημα DCS 1800. Η εν λόγω διαδικασία παρακωλύει την ανάπτυξη της αγοράς των τηλεπικοινωνιών.

1. Κρίνει Επιτροπή ότι η πρακτική του μειοδοτικού διαγωνισμού συμβιβάζεται με την την οδηγία σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών (97/13/ΕΚ) ((ΕΕ L 117 της 7.5.1997, σελ. 15 )) και εάν ναι, υπό ποιούς όρους;

2. Δεν συμμερίζεται η Επιτροπή την άποψη ότι ο προβλεπόμενος αποκλεισμός από τον πρώτο μειοδοτικό διαγωνισμό και/ή η στοχευόμενη απαγόρευση για αμφότερους ή τον ένα μόνο υπάρχοντα φορέα εκμετάλλευσης GSM να χρησιμοποιήσουν για περίοδο τριών ετών τη συχνότητα DCS - 1800, συνιστά παραβίαση του άρθρου 1 (που τροποποιεί την οδηγία περί ανταγωνισμού 90/388/ΕΟΚ ((ΕΕ L 192 της 24.7.1990, σελ. 10 )) και/ή του άρθρου 2 της οδηγίας για τις κινητές και προσωπικές επικοινωνίες (96/2/ΕΚ) ((ΕΕ L 20 της 26.1.1996, σελ. 59 )), καθώς και του άρθρου 86, σε συνδυασμό με το άρθρο 90, της Συνθήκης EΚ;

3. Δεν κρίνει η Επιτροπή ότι το σημερινό σχέδιο της ολλανδικής κυβέρνησης περί επιβολης συμπληρωματικού φόρου αντιβαίνει προς την αρχή της ίσης μεταχείρισης και την απαίτηση διαφάνειας που ορίζει η οδηγία περί αδειών σε συνδυασμό με το άρθρο 5 της Συνθήκης ΕK, καθώς και προς την οδηγία για τις κινητές και προσωπικές επικοινωνίες και το άρθρο 86, σε συνδυασμό με το άθρρο 90 της Συνθήκης ΕΚ, μεταξύ άλλων επειδή όταν ζητούσαν τη δική τους άδεια οι σημερινοί φορείς εκμετάλλευσης GSM δεν μπορούσαν να γνωρίζουν τα σημερινά σχέδια της ολλανδικής κυβέρνησης;

4. Δεν συμμερίζεται η Επιτροπή την άποψη ότι η ολλανδική κυβέρνηση δημιουργεί τεχνιτή έλλειψη μέσω της προσφυγής σε ξεχωριστούς μειοδοτικούς διαγωνισμούς για τις διάφορες συχνότητες και ότι κατά συνέπεια είναι υποχρεωμένη η ολλανδική κυβέρνηση να ελευθερώσει εφάπαξ όλες τις διαθέσιμες συχνότητες;

5. Δεν κρίνει η Ειτροπή ότι, λόγω του επιβραδυντικού αποτελέσματος των σχεδίων της η ολλανδική κυβέρνηση κινδυνεύει να παραβεί τις απορρέουσες από το άρθρο 2, παρ. 1 της οδηγίας 96/2/ΕΚ υποχρεώσεις της;

Απάντηση του κ. Van Miert εξ ονόματος της Επιτροπής (1η Οκτωβρίου 1997)

Η Επιτροπή ασχολείται με δύο καταγγελίες σχετικά με τις προτάσεις της κυβέρνησης των Κάτω Χωρών να χορηγήσουν νέες συχνότητες για τις επικοινωνίες κινητής τηλεφωνίας (DCS-1800) στις οποίες αναφέρεται το αξιότιμο μέλος στην ερώτησή του.

Οι καταγγελίες, τις οποίες υπέβαλαν η Libertel, προμηθευτής ολοκληρωμένων συστημάτων παροχής υπηρεσιών κινητής τηλεφωνίας (GSM) στις Κάτω Χώρες μετά την ΡΤΤ Telecom, και η Enertel, υποψήφια για τη νέα άδεια DCS-1800, καλύπτουν όλα τα επιμέρους θέματα για τα οποία η Επιτροπή καλείται να λάβει θέση.

Λαμβάνοντας υπόψη το γεγονός ότι η διαδικασία σε σχέση με τις καταγγελίες αυτές συνεχίζει να εκκρεμεί και ότι η Επιτροπή δεν έχει ακόμη λάβει οριστική θέση ως προς το προτεινόμενο πρόγραμμα των Κάτω Χωρών, δεν είναι δυνατό να δοθεί απάντηση στα ερωτήματα του αξιότιμου μέλους χωρίς βλάβη των διαδικαστικών δικαιωμάτων των ενεχόμενων μερών, συμπεριλαμβανομένου του κράτους των Κάτω Χωρών.